“ทองไทย” ลง 50 บ. ทองคำแท่ง ขายออกบาทละ 26,200 รูปพรรณ 26,700 บ.
สมาคมค้าทองคำ รายงานราคาทอง เปิดตลาดเช้านี้ “ทองไทย” ลง 50 บ. ทองคำแท่ง ขายออกบาทละ 26,200 รูปพรรณ 26,700 บ.
สมาคมค้าทองคำ รายงานราคาทอง เปิดตลาดเช้านี้ “ทองไทย” ลง 50 บ. ทองคำแท่ง ขายออกบาทละ 26,200 รูปพรรณ 26,700 บ.
14 ธ.ค. 2563

สมาคมค้าทองคำ รายงานราคาทอง (96.5%) เปิดตลาดวันนี้ (14 ธ.ค.63) เมื่อเวลา 09.28 น.ที่ผ่านมา ปรับลดลง 50 บาท เมื่อเทียบกับประกาศราคาซื้อขายครั้งเดียวของวันเสาร์ที่ปรับขึ้น 100 บาท  ในขณะที่สัปดาห์ที่แล้วราคาทองปรับลดลงเล็กน้อยเพียง 50 บาท
โดยราคาทองคำแท่งวันนี้ รับซื้ออยู่ที่บาทละ 26,100.00 บาท ขายออกที่ราคาบาทละ 26,200.00 บาท
ทองรูปพรรณ รับซื้ออยู่ที่ราคาบาทละ 25,635.56 บาท ขายออกที่บาทละ 26,700.00 บาท
ราคาทองคำ Spot เช้านี้เคลื่อนไหวที่บริเวณ 1,836 ดอลลาร์ ในขณะที่ราคาทองคำโคเม็กซ์ปิดตลาดเมื่อวันศุกร์เพิ่มขึ้น 6.2 ดอลลาร์ สู่ระดับ 1,843.6 ดอลลาร์ เนื่องจากได้รับแรงหนุนจากการเข้าซื้อสินทรัพย์ปลอดภัยท่ามกลางความไม่แน่นอนเกี่ยวกับการออกมาตรการกระตุ้นเศรษฐกิจรอบใหม่ในสหรัฐ รวมถึง ความเป็นไปได้ที่อังกฤษจะถอนตัวออกจากสหภาพยุโรปแบบไร้ข้อตกลงการค้า (no-deal Brexit) และสัญญาณเงินเฟ้อจากราคาสินค้าโภคภัณฑ์ในสหรัฐ